คือมีเพศสัมพันธ์กับแฟนแล้วไม่ได้ใส่ถุงยางแต่ไม่ได้แตกมีเพศสัมพันธ์เมื่อวานกับเมื่อวานก่อนแต่พึ่งจะมากินยาคุมฉุกเฉินป้องกันเม็ดแรกตอน11โมงกว่ากินเม็ดที่สองก่อนเวลาเป็นอะไรไหมค่ะ เดือนนี้ประจำเดือนยังไม่มาเลยคะ
สวัสดีค่ะ ยาคุมฉุกเฉิน เป็นยารับประทานที่ใช้ป้องกันการตั้งครรภ์หลังการมีเพศสัมพันธ์แบบไม่ได้คุมกำเนิด เกิดความผิดพลาดจากการคุมกำเนิดด้วยวิธีอื่น เช่น ถุงยางอนามัยฉีกขาด ฝ่ายหญิงลืมรับประทานยาคุมกำเนิดควรรับประทานยาคุมฉุกเฉินควรรับประทานภายใน 72 ชั่วโมง เพื่อประสิทธิภาพสูงสุด โดยมี 2 แบบ คือ ยาคุมฉุกเฉิน 1.5 มิลลิกรัม ที่ต้องรับประทาน 1 เม็ดทันทีหลังมีเพศสัมพันธ์โดยไม่ป้องกัน และยาคุมฉุกเฉิน 0.75 มิลลิกรัม ที่ต้องรับประทาน 1 เม็ดทันทีหลังมีเพศสัมพันธ์โดยไม่ป้องกัน และรับประทานอีก 1 เม็ดหลังผ่านไป 12 ชั่วโมงหากกินยาเร็วไปเล็กน้อยไม่กี่ชั่วโมง ไม่น่าจะมีผลต่อประสิทธิภาพของยาค่ะ แต่อย่างไรก็ตามยาคุมฉุกเฉินมีประสิทธิภาพต่ำกว่ายาคุมชนิดที่กินป้องกันไว้ก่อนอยู่แล้วหากประจำเดือนมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก